Blaze7451/Wiki-th-20250601 huggingface dataset:
ถนนเศรษฐกิจ 1

ถนนเศรษฐกิจ 1 (Thanon Setthakit 1) หรือ ทางหลวงแผ่นดินหมายเลข 3091 สายอ้อมน้อย–สมุทรสาคร เป็นถนนแอสฟัลต์คอนกรีตขนาด 4–6 ช่องจราจรไป–กลับ แยกจากถนนเพชรเกษมที่ตำบลอ้อมน้อย อำเภอกระทุ่มแบน จังหวัดสมุทรสาคร แยกไปทางซ้ายที่สามแยกกระทุ่มแบน ผ่านทางต่างระดับกระทุ่มแบน บรรจบกับถนนพุทธสาคร (ทางหลวงแผ่นดินหมายเลข 3651) แยกไปทางขวา เข้าสู่เขตอำเภอเมืองสมุทรสาคร ผ่านทางแยกต่างระดับมหาชัย ตัดกับถนนพระรามที่ 2 (ทางหลวงแผ่นดินหมายเลข 35) สิ้นสุดที่สี่แยกมหาชัย ตำบลมหาชัย อำเภอเมืองสมุทรสาคร รวมระยะทางที่ควบคุมโดยกรมทางหลวง 19.8 กิโลเมตร (ไม่นับรวมทางของเทศบาลนครสมุทรสาคร) ผ่าน 2 อำเภอ คืออำเภอเมืองสมุทรสาคร (ตำบลมหาชัย ตำบลท่าทราย ตำบลนาดี) และอำเภอกระทุ่มแบน (ตำบลคลองมะเดื่อ ตำบลท่าไม้ และตำบลอ้อมน้อย)
ถนนเศรษฐกิจ 1 ตั้งแต่กิโลเมตรที่ 0+000 ถึงกิโลเมตรที่ 19+851 ปัจจุบันอยู่ในความควบคุมของหมวดทางหลวงเศรษฐกิจ แขวงทางหลวงสมุทรสาคร กรมทางหลวง

**การใช้เส้นทาง**
ถนนเศรษฐกิจ 1 เป็นเส้นทางเชื่อมต่อระหว่างถนนพระรามที่ 2 กับถนนเพชรเกษมที่ทางแยกอ้อมน้อย ซึ่งประชาชนในจังหวัดสมุทรสาครนิยมใช้เส้นทางนี้เข้า-ออกกรุงเทพมหานครเป็นหลักในช่วงที่ยังไม่มีถนนพระรามที่ 2 ปัจจุบันการจราจรยังคงหนาแน่น เนื่องจากเป็นถนนที่ตัดผ่านชุมชนและมีโรงงานอุตสาหกรรมจำนวนมากบนเส้นทางดังกล่าว
ปัจจุบันกรมทางหลวงชนบทได้ก่อสร้างถนนพุทธสาคร (ทางหลวงแผ่นดินหมายเลข 3651) เชื่อมต่อถนนเพชรเกษมที่แยกพุทธมณฑล สาย 4 และสะพานข้ามไปยังถนนพุทธมณฑล สาย 4 (ปัจจุบันคือทางแยกสาครเกษม) เชื่อมต่อไปยังถนนบรมราชชนนี (ทางหลวงแผ่นดินหมายเลข 338) ที่ตำบลศาลายา อำเภอพุทธมณฑล จังหวัดนครปฐม รวมระยะทางประมาณ 30 กิโลเมตร
นอกจากนี้ยังมีเส้นทางลัดเชื่อมต่อไปยังถนนเส้นอื่น ๆ อาทิ ถนนเลียบคลองสี่วาพาสวัสดิ์ ถนนเทพกาญจนา แยกไปยังถนนเอกชัย

**ทางแยกที่สำคัญ**

**สถานที่สำคัญ**
 บิ๊กซี ซูเปอร์เซ็นเตอร์ มหาชัย- เมเจอร์ ซีนีเพล็กซ์  มหาชัย- โลตัส แม็คโคร มหาชัย- โลตัส  กระทุ่มแบน- ห้างศรีงามสรรพสินค้า- โรงพยาบาลมหาชัย- ตลาดกุ้งมหาชัย- วัดคลองครุ- โรงพยาบาลศรีวิชัย 5- สำนักงานเทศบาลตำบลนาดี- วัดบางปิ้ง- หมวดการทางสมุทรสาครที่ 2- ที่ทำการองค์การบริหารส่วนตำบลคลองมะเดื่อ- โรงเรียนบ้านคลองมะเดื่อ- ค่ายกำแพงเพชรอัครโยธิน- โรงเรียนวัดดอนไก่ดี- วัดนางสาว- หมู่บ้านพุทธชาด

**รถประจำทางสายที่ผ่าน**
 รถร่วมบริการ บขส. สาย 402 นครปฐม-สมุทรสาคร ผ่านตลอดถนนเศรษฐกิจ 1- รถประจำทาง ขสมก. สาย 189 กระทุ่มแบน-สถานีรถไฟ​ชุมทางตลิ่งชัน​ ผ่านเฉพาะช่วงทางแยกต่างระดับกระทุ่มแบน จากถนนพุทธสาคร ถึงสามแยกกระทุ่มแบน- รถประจำทาง หมวด 4 สาย 6011 โรงพยาบาล​กระทุ่มแบน​-หมู่บ้าน​วรรณ​วิจิตร​ ผ่านเฉพาะช่วงสามแยกกระทุ่มแบนถึงแยกอ้อมน้อย- รถประจำทาง หมวด 4 สาย 6033 (วงกลม) โรงพยาบาล​กระทุ่มแบน​-อ้อมน้อย-ถนนพุทธสาคร​ ผ่านเฉพาะช่วงแยกอ้อมน้อยถึงทางแยกต่างระดับกระทุ่มแบน- รถประจำทาง หมวด 4 สาย 6034 ​กระทุ่มแบน​-สมุทรสาคร ผ่านเฉพาะช่วงสามแยกกระทุ่มแบน​ตลอดถึงต่อเข้าเขตเทศบาลนครสมุทรสาคร- รถประจำทาง หมวด 4 สาย 6108 ​กระทุ่มแบน​-โรงงานสุรากระทิงแดง ผ่านเฉพาะช่วงสามแยกกระทุ่มแบนถึงสุดสายทางหน้าโรงงานสุรากระทิงแดง กม.12 (มีรถวิ่งจำนวนน้อย)- รถประจำทาง หมวด 4 สาย 8250 ​สมุทรสาคร​-เสริมหมู่ 4 ผ่านเฉพาะช่วงเขตเทศบาล​นครสมุทรสาคร​ถึงสุดสายทางหน้าวัดบางปิ้ง- รถประจำทาง หมวด 4 สาย 8275 ​กระทุ่มแบน​-วัดหนองแขม ผ่านเฉพาะช่วงสามแยกกระทุ่มแบนถึงทางแยกต่างระดับกระทุ่มแบน
3091
4-3091
เศรษฐกิจ 1
หมวดหมู่:สิ่งก่อสร้างในอำเภอกระทุ่มแบน
หมวดหมู่:สิ่งก่อสร้างในอำเภอเมืองสมุทรสาคร
โรงพยาบาลค่ายสุริยพงษ์

โรงพยาบาลค่ายสุริยพงษ์ เป็นโรงพยาบาลสังกัดกองทัพบก กองบัญชาการกองทัพไทย กระทรวงกลาโหม ให้บริการรักษาทั่วไป ผู้ป่วยในและผู้ป่วยนอก

**ประวัติ**
ในปี พ.ศ. 2511 กองทัพบกได้ออกคำสั่งให้กองพันทหารม้าที่ 10 ซึ่งตั้งอยู่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี ย้ายมาอยู่ที่บ้านน้ำล้อม ตำบลในเวียง อำเภอเมืองน่าน จังหวัดน่าน (ค่ายสุริยพงษ์ในปัจจุบัน) และเมื่อมีหน่วยรบขึ้นในจังหวัดน่าน ก็สมควรจะต้องตั้งหน่วยให้การสนับสนุนขึ้นอีกหน่วยหนึ่ง โดยให้ใช้ อฉก.จังหวัดทหารบกน่าน (ส่วนแยก) และตั้งชื่อหน่วยว่า “ หน่วยจังหวัดทหารบกลำปาง (ส่วนแยกน่าน)” และให้มีหน่วยรักษาพยาบาลหนึ่งหน่วยชื่อว่า “หมวดพยาบาลจังหวัดทหารบกลำปาง (ส่วนแยกน่าน)” เป็นหมวดพยาบาลชั้น 2 มีผู้บังคับหมวดอัตราร้อยโท ในปี พ.ศ. 2512
ต่อมาในปี พ.ศ. 2515 กองทัพบกได้แก้ไขปรับปรุงจังหวัดทหารบก (ส่วนแยก) และได้ขยายหมวดพยาบาลจากชั้น 2 เป็นหมวดพยาบาลชั้น 1 ผู้บังคับหมวดอัตราร้อยเอก จนถึงปี พ.ศ. 2521 จึงได้ขยายสถานพยาบาลจากหมวดพยาบาลเป็นโรงพยาบาลจังหวัดทหารบกลำปาง (ส่วนแยก) และได้นำความกราบบังคมทูลฯ ขอพระราชทานชื่อจาก “โรงพยาบาลจังหวัดทหารบกลำปาง (ส่วนแยกน่าน)” เป็น “โรงพยาบาลค่ายสุริยพงษ์” ตามชื่อค่าย
โรงพยาบาลค่ายสุริยะพงษ์ได้รับอนุมัติจากกองทัพบก กองบัญชาการกองทัพไทย กระทรวงกลาโหมให้สร้างที่ทำการขึ้นใหม่ภายในฐานแสงเพ็ญ ตำบลฝายแก้ว อำเภอภูเพียง และได้ทำการเคลื่อนย้ายหน่วยไปประจำที่ตั้งแห่งใหม่ในวันที่ 5 ธันวาคม พ.ศ. 2552 ปัจจุบันประกอบด้วยทีมแพทย์ 3 คน พยาบาล 11 คน และผู้ช่วยพยาบาล 13 คน

**ทำเนียบผู้บริหารโรงพยาบาลค่ายสุริยพงษ์      **

**อ้างอิง**

**แหล่งข้อมูลอื่น**
  เว็บไซต์โรงพยาบาลค่ายสุริยพงษ์ date=2010-01-15 
หมวดหมู่:โรงพยาบาลในจังหวัดน่าน 
หมวดหมู่:โรงพยาบาลในสังกัดกองทัพบกไทย
หมวดหมู่:สถานที่ที่ตั้งชื่อตามพระนามของเจ้านายฝ่ายเหนือ
หมวดหมู่:สิ่งก่อสร้างในอำเภอภูเพียง
เมลินา เปเรซ

เมลินา นาวา เปเรซ (Melina Nava Perez; 9 มีนาคม พ.ศ. 2522) เป็นนักมวยปล้ำอาชีพชาวโรมาเนียที่รู้จักกันอย่างแพร่หลายในสมาคม WWE ใช้ชื่อว่า เมลินา (Melina) เคยเข้าร่วมประกวดการแข่งขันในรายการ ทัฟ อีนัฟ ซีซั่น 3 ในปี 2002 เธอมีการขึ้นเวทีที่แตกต่างจากดีวาส์คนอื่นคือเธอจะแยกขา 180 องศาขึ้นเวทีเป็นที่ฮือฮาในหมู่ผู้ชม เธอเริ่มอาชีพของเธอเป็นประกวดความงาม, ชนะเลิศการแข่งขันโมเดลลิงหลายอย่าง
เธอปรากฏตัวในWWEครั้งแรกในสแมคดาวน์ วันที่ 14 เมษายน 2005 โดยเป็นผู้จัดการของเอ็มเอ็นเอ็ม สมาชิกคือ เมลินา, จอห์นนี ไนโตร และ โจอี เมอร์คิวรี ต่อมาก็มีบทกลุ่มเอ็มเอ็นเอ็มแตกทีมลงเธอกับไนโตร ย้ายไปอยู่รอว์ จนถึงปี 2007 เธอได้พัฒนาฝีมือขึ้นไปจนเอาชนะมิกกี เจมส์คว้าแชมป์หญิงมาได้ แต่ก็เสียให้แคนดิซ มิเชลในเวลาไม่ถึง 4 เดือน เธอปล้ำค่อยข้างบ่อยมากในรอว์
ในปี 2008 เธอได้รับบทเปิดศึกกับเบท ฟีนิกซ์ ถึงแม้ว่าเธอจะแพ้ไปแต่ก็ทำให้เธอมีบทบาทมากขึ้นในรอว์ จนเธอได้รับบาจเจ็บขาพลิกทำให้เธอต้องพักไปนานถึง 5 เดือน และกลับมาในปลายปี 2008 เปิดศึกกับเบทต่อ และในปี 2009 เธอชนะเบทคว้าแชมป์กลับคืนมาได้
เธอถูกย้ายไปสแมคดาวน์ เปิดศึกกับมิเชล แมคคูล และเสียแชมป์ให้กับแมคคูลในเดอะแบช (2009) ไม่นานนักเธอกลับมารอว์ อีกครั้งและเอาชนะจิลเลียน ฮอลล์ที่เพิ่งชนะมิกกี เจมส์ได้แชมป์ดีวาส์และเอาชนะจิลเลียนคว้าแชมป์มาได้ รวมสมัยแชมป์ของเธอ แชมป์หญิง WWE 3 สมัย และแชมป์ดีวาส์ 2 สมัย ก่อนที่เธอจะถูกไล่ออกจาก WWE ในปี 2011

**ผลงานแสดง**

**ผลงานแชมป์ความสำเร็จ**
Pro Wrestling Illustrated
**PWI ranked her #3 of the best 50 female singles wrestlers in the PWI Female 50 in 2009
*World Wrestling Entertainment
**WWE Divas Championship (2 times)
**WWE Women's Championship (3 times)

**บันทึก**

**อ้างอิง**
isbn=1-4165-4410-0
*isbn=1-4165-3157-2
*year=2007

**แหล่งข้อมูลอื่น**
  G.L.O.R.Y. profile date=2007-08-17 -  Melina Perez on YouTube-  Official Website- RealMelina- name=Melina Perez
หมวดหมู่:นักมวยปล้ำอาชีพหญิงชาวอเมริกัน‎
หมวดหมู่:ชาวอเมริกันเชื้อสายเม็กซิโก
หมวดหมู่:ผู้จัดการและผู้จัดการส่วนตัวมวยปล้ำอาชีพ
อีรีนา วอล์กเกอร์

เจ้าหญิงอีรีนาแห่งโรมาเนีย (Principesa Elena a României fostă Principesă de Hohenzollern-Sigmaringen) ประสูติเมื่อวันที่ 28 กุมภาพันธ์ พ.ศ. 2496 ที่เมืองโลซาน ประเทศสวิตเซอร์แลนด์ เป็นพระราชธิดาองค์ที่สาม ในสมเด็จพระราชาธิบดีมีไฮที่ 1 แห่งโรมาเนีย กับสมเด็จพระราชินีแอนน์แห่งโรมาเนีย - เจ้าหญิงอีรีนาทรงอภิเษกสมรสกับ จอห์น ครูเกอร์ ในวันที่ 4 ตุลาคม พ.ศ. 2526 ที่เมืองสก็อตเดลในรัฐแอริโซนา สหรัฐ จัดพิธีอย่างเป็นทางการ และในวันที่ 11 กุมภาพันธ์ พ.ศ. 2527 ได้ทำพิธีทางศาสนา ที่โบสถ์โฮลี ทรินิตี ในฟีนิกซ์ (รัฐแอริโซนา)
ทั้งคู่ได้หย่าร้างกันในวันที่ 24 พฤศจิกายน พ.ศ. 2546 มีพระโอรส 1 พระองค์และพระธิดา 1 พระองค์- ไมเคิล ครูเกอร์ เกิดวันที่  25 กุมภาพันธ์ พ.ศ. 2528- แองเจลิกา ครูเกอร์ เกิดวันที่  29 ธันวาคม พ.ศ. 2529

**อ้างอิง**
 http://en.wikipedia.org/wiki/Princess_Irina_of_Romania- http://casa-regala.blogspot.com/2008/06/regi-si-regine-au-aplaudat-minute-in.html date=2008-09-20 -  Royal House of Romania date=2007-09-11 -  The official website of The Romanian Royal Family
อ
อ
หมวดหมู่:บุคคลจากโลซาน
หมวดหมู่:พระเจ้ามีไฮที่ 1 แห่งโรมาเนีย
พระครูสัญญาบัตร

ไฟล์:พิธีตั้งสมณศักดิ์พระครูสัญญาบัตร.JPEG|200px|thumb|left|ในปัจจุบันการพระราชทานสมณศักดิ์ชั้นพระครูสัญญาบัตรจะทรงมอบหมายให้สมเด็จพระสังฆราชหรือเจ้าคณะใหญ่ในหนนั้นๆ เป็นผู้แทนพระองค์มอบตำแหน่งแทน
พระครูสัญญาบัตรจัดเป็นสมณศักดิ์สัญญาบัตรชั้นแรก เป็นพระครูมีราชทินนาม ในสมัยพ่อขุนรามคำแหงมหาราชแห่งกรุงสุโขทัยเรียกว่า"ปู่ครู" ต่อมาในสมัยพระมหาธรรมราชาที่ 1 ได้เปลี่ยนคำนำหน้าจากปู่ครูเป็นพระครู และโปรดให้มีราชทินนามสืบมาจนถึงปัจจุบัน พระครูสัญญาบัตรเป็นชื่อประเภทสมณศักดิ์ เครื่องหมายสมณศักดิ์ใช้คำว่าพระครูนำหน้าราชทินนาม แต่ในสัญญาบัตรมิได้กำหนดว่าเป็นพระครูสัญญาบัตรชั้นใดหรือตำแหน่งใด ก็จะมีพัดยศเป็นเครื่องแสดงชั้นหรือตำแหน่งนั้นๆ เมื่อได้เลื่อนตำแหน่ง จะไม่เปลี่ยนสัญญาบัตร คงเปลี่ยนเฉพาะพัดยศ และมีประกาศมหาเถรสมาคมแสดงความเป็นพระครูสัญญาบัตรตำแหน่งใดและชั้นใด ในปัจจุบันผู้ที่จะได้รับพระราชทานตั้งเป็นพระครูสัญญาบัตรต้องเป็นพระสังฆาธิการเท่านั้น เมื่อจะทรงแต่งตั้งครั้งแรกจัดชั้นและตำแหน่งให้เหมาะสมในการปกครอง หรือเหมาะสมกับวิทยฐานะ
พระครูสัญญาบัตรจัดโดยชั้นมี 4 ชั้น คือ- ชั้นพิเศษ (ชพ.)- ชั้นเอก (ชอ.)- ชั้นโท (ชท.)- ชั้นตรี (ชต.)
และแยกแยะชนิดของแต่ละชั้นตามความเหมาะสมในตำแหน่งการปกครองคณะสงฆ์ ในปัจจุบันพอกำหนดได้ดังนี้

**บทความที่เกี่ยวข้อง**
 พระสังฆาธิการ- สมณศักดิ์
หมวดหมู่:สมณศักดิ์ไทย
แม่แบบ:บทความคัดสรร/พฤษภาคม 2552

เซนต์เซย์ย่า (เซะอินโตะเซยะ) เป็นชื่อของหนังสือการ์ตูน ซึ่งแต่งขึ้นโดย มาซามิ คุรุมาดะ ซึ่งใช้กลุ่มดาวม้าบินมาเป็นตัวเอกของเรื่อง เนื่องจากม้าบินกำลังอยู่ในท่าทะยานขึ้นสู่ท้องฟ้า ตรงกับภาพลักษณ์ของตัวเอกที่เขาได้คิดไว้นั่นเอง โดยมีเรื่องราวเกี่ยวกับเด็กหนุ่ม 5 คนที่เรียกว่า เซนต์ (saint) ต่อสู้โดยใช้ร่างกายของตนเองเป็นอาวุธเพื่อปกป้องคิโดะ ซาโอริ ผู้เป็นอวตารของเทพีอะธีนา และต่อสู้กับทัพศัตรูแห่งความชั่วร้าย ในโลกร่วมสมัยที่มีบรรยากาศของเทพปกรณัมกรีก 
ในประเทศญี่ปุ่น เซนต์เซย์ย่าลงตีพิมพ์เป็นครั้งแรกในนิตยสารโชเน็นจัมป์รายสัปดาห์ ของสำนักพิมพ์ชูเอฉะ และออกเป็นหนังสือรวมเล่มจำนวน 28 เล่มจบ ส่วนในประเทศไทย สำนักพิมพ์วิบูลย์กิจได้รับสิทธิ์ในการตีพิมพ์ฉบับรวมเล่ม นอกจากภาคหลักแล้ว เซนต์เซย์ย่ายังได้รับการแต่งภาคเสริมขึ้นอีกหลายภาคด้วยกัน ได้แก่ ภาค Episode G , Next Dimension และ The Lost Canvas อ่านต่อ...
บทความคัดสรรก่อนหน้านี้: สมเด็จพระเทพรัตนราชสุดาฯ สยามบรมราชกุมารี - สถาปัตยกรรมการก่อสร้างมหาวิหารในยุโรปตะวันตก - มาริโอ้ เมาเร่อ 
ที่เก็บถาวร – บทความคัดสรรอื่น ๆ
รายชื่อธงในกองทัพเรือสหภาพโซเวียต

ตารางข้างล่างนี้แสดงธงราชการกองทัพเรือของสหภาพโซเวียต โดยแบ่งชนิดของธง ตามส่วนราชการของกองทัพเรือสหภาพโซเวียต

**ธงฉาน**

**ธงรัฐนาวี**

**ธงเรือรบ**

**ธงเรือช่วยรบ**

**ธงเรือตรวจการณ์รักษาฝั่ง**

**ธงเรือกองกำลังภายใน**

**ธงหมายยศ**

**ธงผู้บังคับบัญชากระทรวงกลาโหม**

**ธงผู้บังคับบัญชากองทัพเรือ**

**ธงผู้บังคับบัญชากองกำลังเรือรบ**

**ธงผู้บังคับบัญชาทหารเรือช่วยรบ**

**ธงผู้บังคับบัญชาคณะกรรมาธิการเพื่อความมั่นคงแห่งรัฐ**

**ธงผู้บังคับการเรือ**

**ดูเพิ่ม**
 ธงในกองทัพรัสเซีย- ธงในกองทัพเรือจักรวรรดิรัสเซีย- ธงในกองทัพเรือรัสเซีย
กองทัพเรือสหภาพโซเวียต
โคริโทซอรัส

โคริโทซอรัส (Corythosaurus) เป็นไดโนเสาร์จำพวกแฮดโดรซอร์ อาศัยช่วงปลายยุคครีเตเซียส เมื่อ 65 ล้านปีก่อน ขนาด 12 เมตร ริว เท ซูน ฟอสซิลของมันพบที่ทวีปอเมริกาเหนือ ชื่อแปลว่ากิ้งก่ามงกุฏ ลักษณะปากของโคริโทซอรัสคล้ายกระสุนปืน สามารถกินหินได้อย่างสบาย ๆ เลยทีเดียว มันเป็นหนึ่งในเหยื่อ ที่โปรดปราณ ของ ไทรันโนซอรัส
หมวดหมู่:ไดโนเสาร์ในยุคครีเทเชียส
กานพลู

กานพลู เป็นไม้ยืนต้น สูง 5 – 10 เมตร ใบเดี่ยว เรียงตรงข้าม รูปวงรีหรือรูปใบหอก กว้าง 2.5 – 4 ซม. ยาว 6 – 10 ซม. ขอบเป็นคลื่น ใบอ่อนสีแดงหรือน้ำตาลแดง เนื้อใบบางค่อนข้างเหนียว ผิวมัน ดอกช่อ ออกที่ซอกใบ กลีบดอกสีขาวและร่วงง่าย กลีบเลี้ยงและฐานดอกสีแดงหนาแข็ง ผลเป็นผลสด รูปไข่

**ประโยชน์**
ในตำรายาไทย ใช้ดอกตูมแห้งแก้ปวดฟัน โดยใช้ดอกแช่เหล้าเอาสำลีชุบอุดรูฟัน และใช้ขนาด 5 – 8 ดอก ชงน้ำเดือด ดื่มเฉพาะส่วนน้ำหรือใช้เคี้ยวแก้ท้องเสีย ขับลม แก้ท้องอืดเฟ้อ นอกจากนี้ใช้ผสมในยาอมบ้วนปากดับกลิ่นปาก พบว่าในน้ำมันหอมรเหยที่กลั่นจากดอกมีสารยูเจนอล ซึ่งมีฤทธิ์เป็นยาชาเฉพาะที่ จึงใช้แก้ปวดฟัน และมีฤทธิ์ลดการบีบตัวของลำไส้ ทำให้เกิดอาการปวดท้องลดลง ช่วยขับน้ำดี ลดอาการจุกเสียดที่เกิดจากการย่อยไม่สมบูรณ์ และสามารถฆ่าเชื้อแบคทีเรียหลายชนิดเช่น เชื้อโรคไทฟอยด์ บิดชนิดไม่มีตัว เชื้อหนองเป็นต้น นอกจากนี้ยังกระตุ้นให้มีการหลั่งเมือก และลดการเป็นกรดในกระเพาะอาหารด้วย
น้ำมันสกัดจากกานพลูความเข้มข้น 30 ไมโครกรัมต่อมิลลิลิตรสามารถยับยั้งการเจริญของ Lactococcus garvieae ในอาหารเลี้ยงเชื้อได้ เมื่อนำอาหารปลาที่ผสมน้ำมันกานพลูในอัตราส่วน 3% (w/w) มาเลี้ยงปลานิล ทำให้จำนวนการตายเนื่องจากการติดเชื้อ L. garvieae ในปลานิลลดน้อยลง กานพลูเป็นส่วนประกอบในเครื่องเทศที่เรียกมสาลาของอินเดีย ใช้ผสมในบุหรี่กานพลูหรือ kretex ซึ่งเป็นที่นิยมในอินโดนีเซีย ส่วนที่ใช้เป็นเครื่องเทศคือดอกตูมรวมกับก้านดอก

**อ้างอิง**

**แหล่งข้อมูลอื่น == 
หมวดหมู่:เครื่องเทศ
หมวดหมู่:สกุลชมพู่
หมวดหมู่:พืชที่มีฤทธิ์ยับยั้งแบคทีเรีย
หมวดหมู่:สมุนไพรไทย
หมวดหมู่:พืชที่ใช้ในอายุรเวท
หมวดหมู่:พืชที่พบในประเทศอินโดนีเซีย
ดยุกแห่งออร์เลอ็อง

ไฟล์:Blason duché fr Orléans (moderne).svg|260px|right|ตราอาร์มของราชวงศ์ออร์เลอองส์
ดยุคแห่งออร์เลอ็อง (Duc d'Orléans, Duke of Orléans) เป็นตำแหน่งสูงสุดตำแหน่งหนึ่งในบรรดาตำแหน่งขุนนางสืบตระกูลของฝรั่งเศสที่เริ่มมาตั้งแต่คริสต์ศตวรรษที่ 14 เรียกกันว่าเป็นตำแหน่ง “เจ้าชายสืบสายพระโลหิต” ตำแหน่งดยุคแห่งออร์เลอ็องเป็นตำแหน่งเฉพาะสำหรับเจ้าชายผู้มีเชื้อสายใกล้ที่สุดกับพระบรมวงศานุวงศ์ฉะนั้นจึงถือว่าเป็นสายรองจากสายที่เป็นประมุขของราชอาณาจักรเป็นรองก็แต่เพียงผู้เป็นทายาทโดยตรงเท่านั้น 
ระหว่างสมัยอองเซียง เรฌีมผู้ถือตำแหน่งนี้มักจะมีบทบาททางการเมือง ผู้ได้เป็นพระมหากษัตริย์ฝรั่งเศสจากราชวงศ์ออร์เลอ็ององค์แรกคือพระเจ้าหลุยส์ที่ 12 แห่งฝรั่งเศส ในคริสต์ศตวรรษที่ 15 หลุยส์ ฟิลิปที่ 2 ดยุกแห่งออร์เลอ็องผู้เป็นดยุกแห่งออร์เลอ็ององค์ที่ 5 มีส่วนในการทำลายการปกครองยุคโบราณ ในฐานะหัวหน้าฝ่าย “ออร์เลอองนิสต์” (Orleanist) ที่พาเลส์รอยาลหลุยส์ ฟิลิปท้าทายอำนาจของพระเจ้าหลุยส์ที่ 16 แห่งฝรั่งเศสผู้เป็นลูกพี่ลูกน้องที่ประทับอยู่ในลูฟร์ แต่ผู้ที่ได้เป็นพระเจ้าแผ่นดินฝรั่งเศสก็คือพระโอรสของหลุยส์ ฟิลิปที่ขึ้นครองราชย์ในปี ค.ศ. 1830 หลังจากการปฏิวัติในเดือนกรกฎาคมในพระนามว่าพระเจ้าหลุยส์-ฟิลิปที่ 1 แห่งฝรั่งเศส ผู้สืบเชื้อสายของราชตระกูลนี้คือผู้อ้างสิทธิในราชบัลลังก์ (pretender) ออร์เลอองนิสต์ และเป็นตำแหน่งที่ใช้กับสมาชิกหลายพระองค์ในราชตระกูล ผู้ถือตำแหน่งนี้มีพระอิสริยยศที่ “Serene Highness”

**อ้างอิง**

**ดูเพิ่ม**
 ราชวงศ์ออร์เลอองส์
หมวดหมู่:ราชวงศ์ออร์เลอ็อง
*
แห้วหมู

ก้านช่อดอกตัดตามขวาง
หัวของแห้วหมูซึ่งยาวประมาณ 20 มิลลิเมตร 
แห้วหมู (Cyperus rotundus) หรือหญ้าแห้วหมู หรือ หญ้าขนหมู เป็นพืชใบเลี้ยงเดี่ยวในวงศ์กก เป็นพืชจำพวกไม้ล้มลุก ลำต้นอยู่ใต้ดิน มีลักษณะเป็นหัวกลม สั้น มีตาจำนวนมาก และสามารถแทงไหลไปได้ไกลแล้วเกิดหัวใหม่เจริญขึ้นต้นเหนือดิน ใบของแห้วหมูเกิดที่ลำต้น ชิดแน่นโดยเป็นกาบใบหุ้มซ้อนม้วนทับกัน ชูขึ้นเหมือนลำต้นแล้วแผ่เป็นแผ่นใบแบนรูปแถบยาว ปลายแหลม กลางใบเป็นสันร่อง ผิวใบเรียบสีเขียวเข้ม กว้างประมาณ 0.5 เซนติเมตร ยาว 25 เซนติเมตร ดอกของแห้วหมูเกิดที่ปลายยอด ก้านช่อดอกเป็นรูปเหลี่ยมสีเขียวเข้มแทงขึ้นสูง ยาวประมาณ 30 เซนติเมตร แล้วแตกเป็นช่อย่อยอีกหลายช่อ ดอกย่อยสีน้ำตาลจำนวนมาก ผลรูปขอบขนาน ปลายแหลมสีน้ำตาลหรือดำ ขยายพันธุ์ด้วยเมล็ดหรือหัวใต้ดิน

**ปัญหาการเป็นวัชพืช**
แห้วหมูจัดเป็นวัชพืชที่มีการกระจายพันธุ์สูงในเขตร้อน  ทำให้ผลผลิตของพืชเศรษฐกิจลดลง เพราะสามารถแย่งอาหารในดินแล้วยังสร้างมีฤทธิ์ทางอัลลีโลพาที เป็นวัชพืชที่กำจัดยากเพราะมีหัวใต้ดิน และทนทานต่อสารกำจัดวัชพืช ไกลโฟเสตสามารถกำจัดแห้วหมูได้แต่ต้องใช้ซ้ำ

**การใช้ประโยชน์**
ช่อดอกของแห้วหมู

**ยาพื้นบ้าน**
 แห้วหมูมีคุณสมบัติเป็นสมุนไพร ซึ่งหัวมีรสเผ็ดขมเล็กน้อย ใช้ขับลม ส่วนสารสกัดจากรากมีฤทธิ์ขับปัสสาวะ
*เป็นยารักษาไข้เลือดออกเบื้องต้น โดยตำให้ละเอียดผสมเหล้าขาว 35 หรือ 40 ดีกรี 1 ขวด แช่ประมาณครึ่งชั่วโมง กรองเอาเฉพาะเหล้าดื่ม 1 แก้ว เพื่อขับพิษไข้ให้อาเจียนออกจนหมด หากไข้ยังสูงอยู่ดื่มได้อีก 1 แก้ว จากนั้นพาผู้ป่วยไปพบแพทย์- ตำรับยาอายุรเวทของอินเดีย ใช้แก้ไข้ ความผิดปกติในทางเดินอาหาร  - ชาวอาหรับในบริเวณเลอวานต์นำหัวไปอบให้ร้อน ใช้ประคบบริเวณที่บวม- ตำรายาจีนเรียกเซียงฟู่ (ภาษาจีนกลาง) หรือเฮียวหู้ (ภาษาจีนแต้จิ๋ว) รากใช้เป็นยาแก้ปวด แก้อักเสบ

**แพทย์แผนใหม่**
ใช้แห้วหมูรักษาอาการคลื่นเหียน อาการอักเสบ ลดความเจ็บ ผ่อนคลายกล้ามเนื้อ มีสารที่มีฤทธิ์ทางเภสัชศาสตร์หลายชนิดเช่น: α-cyperone β-selinene cyperene cyperotundone patchoulenone sugeonol kobusone และ isokobusone 	สารสกัดจากหัวที่สกัดด้วยเอทานอล มีฤทธิ์ยับยั้งเอนไซม์แซนธีน- ออกซิเดส

**อาหาร**
แม้ว่าหัวจะมีรสขมแต่ก็มีคุณค่าทางอาหาร  ในทวีปแอฟริกาใช้เป็นอาหารเวลาขาดแคลน และเป็นอาหารนกในเวลาอพยพ 

**อ้างอิง**

**แหล่งข้อมูลอื่น**
 Flora Europaea: Cyperus rotundus date=2011-07-04 - USDA Plants Profile: Cyperus rotundus- USDA Natural Resources Conservation Service: Cyperus rotundus (pdf file)- Use in Chinese and Ayurvedic medicine- A Tel-Aviv University study mentioning its nutritional importance for migrating birds (in Hebrew)
*isbn=978-0-7234-3410-8 Contains a detailed section on Cyperus rotundus, as well as a discussion of health benefits and Ayurvedic usage. Available online at https://web.archive.org/web/20110616192931/http://www.toddcaldecott.com/index.php/herbs/learning-herbs/310-musta
หมวดหมู่:สกุลกก
หมวดหมู่:พืชที่รับประทานได้
หมวดหมู่:พืชที่มีฤทธิ์ต้านอนุมูลอิสระ
หมวดหมู่:สมุนไพรไทย
หมวดหมู่:พืชที่ใช้ในอายุรเวท
ยุคมืดของกัมพูชา

ยุคมืดของกัมพูชา (យុគអន្ធកាលនៃកម្ពុជា) เริ่มขึ้นหลังจากอาณาจักรพระนครเริ่มอ่อนแอลง ประเทศราชประกาศตัวเป็นอิสระ เกิดความวุ่นวายในราชอาณาจักร จนในที่สุดเกิดการล่มสลายของอาณาจักรพระนคร โดยการยึดครองของสยาม

**ยุคเสื่อมของอาณาจักรเขมร**
อาณาจักรเขมร ในสมัยพระเจ้าชัยวรมันที่ 8 (พ.ศ. 1786-1838) ความไม่มั่นคงภายในอาณาจักรเริ่มเกิดขึ้น ประเทศราชเกิดการแข็งข้อ พ่อขุนผาเมืองเจ้าเมืองราดร่วมมือกับพ่อขุนบางกลางหาว แข็งเมืองไม่ขึ้นกับพระนคร และต่อมาได้ก่อตั้งอาณาจักรสุโขทัยขึ้น ในช่วงนี้มีการเปลี่ยนศาสนาจากศาสนาพุทธนิกายมหายานมานับถือพระศิวะเหมือนเดิม และได้ทำลายภาพจำหลักหินที่เป็นรูปพระพุทธเจ้า ทำลายภาพสลักหินที่เกี่ยวกับพุทธประวัติออกไปจากปราสาทหลายแห่ง อาทิ ปราสาทตาพรหม หลังจากสิ้นรัชสมัยของพระเจ้าชัยวรมันที่ 8 อาณาจักรเขมรเสื่อมอำนาจลงอย่างมาก
ราชวงศ์ต่างๆเริ่มเกิดการแย่งชิงราชสมบัติกัน ในช่วงนี้ไม่มีสิ่งปลูกสร้างใดๆเกิดขึ้น หัวเมืองต่างๆเริ่มกบฏแข็งข้อและแยกตัวออก รวมไปถึงการขึ้นเป็นใหญ่ของ"อาณาจักรสุโขทัย" 

**การล่มสลายของอาณาจักรเขมร**
พ.ศ. 1896 ในสมัยพระเจ้าอู่ทองแห่งกรุงศรีอยุธยา อาณาจักรเขมรก็ถูกกองทัพกรุงศรีอยุธยานำโดยขุนหลวงพระงั่วซึ่งเป็นพี่เมียของพระเจ้าอู่ทองยกทัพโจมตียึดเป็นเมืองขึ้น กองทัพไทยจากพระนครศรีอยุธยาไปรวมกำลังที่นครโคราปุระหรือโคราชหรือนครราชสีมา แล้วแยกกองทัพลงไปโจมตีกัมพูชาเป็น 3 ทางมีทหารไทย มอญ ลาวรวมกันประมาณ 50,000 คนและสามารถทำให้อาณาจักรขอมแตกได้ อาณาจักรเขมรจึงกลายเป็นเมืองขึ้นของอยุธยา เป็นผลให้อาณาจักรเขมรล่มสลายอย่างสิ้นเชิง จนไม่สามารถฟื้นฟูอาณาจักรให้กลับมายิ่งใหญ่ตามเดิมได้

**ยุคมืดของกัมพูชา**
หลังจากนั้นมาเขมรก็กลายเป็นประเทศราชของสยาม ต่อมาในปี พ.ศ. 1936 อาณาจักรเขมรแข็งเมืองจนสมเด็จพระราเมศวร กษัตริย์แห่งกรุงศรีอยุธยาส่งกองทัพไปยึดเมืองพระนครเมืองหลวงของเขมรได้อีกครั้ง ประมาณว่ากองทัพไทยยกทัพไป 2 ทางมีทหารรวมกันระหว่าง 40,000 – 50,000 คน ในขณะที่กองทัพเขมรมีทหารระดมมาจากทั่วแคว้นประมาณ 100,000 คน ต่อมาในปีพ.ศ. 1974 อาณาจักรเขมรเกิดแข็งเมืองไม่ยอมส่งเครื่องบรรณาธิการมายังกรุงศรีอยุธยา สมเด็จพระบรมราชาธิราชที่ 2 โอรสของเจ้านครอินทร์หรือสมเด็จพระอินทราชายกทัพหลวงจากกรุงศรีอยุธยา คาดกันว่ามีกำลังพลประมาณ 60,000 คนไปตีเมืองพระนครของเขมร ยุทธวิธีรบของทหารไทยจากพระนครศรีอยุธยาจัดกำลังออกเป็น 2 กองทัพแรกคือกองทัพบกมีกำลัง 50,000 คนเข้าตีเขมรตรงด้านหน้ามีทั้งทหารช้าง ทหารม้า ทหารราบเครื่องทำลายกำแพงและทหารธนู กองทัพเรือมีกำลัง 10,000 คนล่องเรือไปทางแม่น้ำโขงเป็นเรือพายขนาดใหญ่จู่โจมทางด้านหลัง ฝ่ายอาณาจักรเขมรนั้นได้เกณฑ์ทหารตั้งรับจากทั่วอาณาจักรมีกำลังมากกว่าทหารไทย ประมาณกันว่ามีจำนวนระหว่าง 70,000 – 75,000 คน ประกอบด้วยพลเดินเท้าใช้ดาบยาว 2 มือและดาบยาวกับโล่หรือดั้งป้องกันตัว ทหารธนูมีกำลังพล 1 ใน 5 ของทหารทั้งหมด กองทหารม้ามีหอกยาว ทวนและโตมรพร้อมกับดาบยาวที่เอว เมืองพระนครของเขมรถูกทำลายจนต้องย้ายเมืองหลวงจากเมืองพระนครไปที่เมืองจตุรพักตร์ที่ตั้งของกรุงพนมเปญในปัจจุบัน และต่อมาย้ายไปเมืองละแวกใกล้ริมทะเลสาบเขมร และย้ายไปเมืองศรีสุนทร และเมืองอุดงมีชัย ตามลำดับ
การที่กองทัพไทยตีเมืองพระนครแตกทำให้ขอมหรือเขมรสิ้นอาณาจักร เขมรอยู่ในการปกครองของไทยเรื่อยมาตั้งแต่สมัย อยุธยา กรุงธนบุรี ถึงกรุงรัตนโกสินทร์ ต่อมาเกิดสงครามอานามสยามยุทธในสมัยรัชกาลที่3 ทำให้กัมพูชากลายเป็นรัฐอารักขาระหว่างสยามและญวณก่อนที่จะตกเป็นอาณานิคมของฝรั่งเศสในเวลาต่อมา
หมวดหมู่:ประวัติศาสตร์กัมพูชา
หมวดหมู่:ความสัมพันธ์กัมพูชา–ไทย
หม่อมเจ้าธานีเสิกสงัด ชุมพล

พันตรี หม่อมเจ้าธานีเสิกสงัด ชุมพล  พระโอรสใน พระเจ้าบรมวงศ์เธอ กรมหลวงสรรพสิทธิประสงค์และหม่อมบุญยืน ชุมพล ณ อยุธยา ในขณะที่พระบิดาดำรงตำแหน่งข้าหลวงข้าหลวงใหญ่ผู้สำเร็จราชการมณฑลลาวกาว (มณฑลอีสาน)

**พระประวัติ**
พันตรี หม่อมเจ้าธานีเสิกสงัด ชุมพล พระโอรสใน พระเจ้าบรมวงศ์เธอ กรมหลวงสรรพสิทธิประสงค์และหม่อมบุญยืน ชุมพล ณ อยุธยา บุตรีในท้าวไชยบุตร (บุดดี บุญรมย์)  หลานเจ้าราชบุตรสุ่ย เจ้าเมืองอุบลราชธานี  ประสูติเมื่อวันที่ 15 ธันวาคม พ.ศ. 2445 ทรงมีพระพระเชษฐาและพระเชษฐภคินีที่ร่วมหม่อมมารดา 4 พระองค์ คือ
# หม่อมเจ้าหญิงบุญจิราธร ชุมพล (มีพระนามเดิมว่าหม่อมเจ้าหญิงจิรบุญญ์ณี)
# หม่อมเจ้าฐิติศักดิ์วิบูลย์ ชุมพล
# หม่อมเจ้าธานีเสิกสงัด ชุมพล (พระองค์เอง)
# หม่อมเจ้าหญิงนงนิตย์จำเนียร ชุมพล
และทรงมีพระเชษฐา พระเชษฐภคินี พระขนิษฐาต่างพระมารดา คือ
# หม่อมเจ้าอุปลีสาณ ชุมพล (ประสูติแต่หม่อมเจียงคำ ชุมพล ณ อยุธยา)
# หม่อมเจ้ากมลีสาณ ชุมพล (ประสูติแต่หม่อมเจียงคำ ชุมพล ณ อยุธยา)
# หม่อมเจ้าหญิงจงใจถวิล ชุมพล (ประสูติแต่หม่อมจำเริญ ชุมพล  ณ อยุธยา)
# หม่อมเจ้าชมิยบุตร ชุมพล (ประสูติแต่หม่อมคำเมียง ชุมพล ณ อยุธยา) 
# หม่อมเจ้าชุมปกบุตร ชุมพล (ประสูติแต่หม่อมปุ๊ก ชุมพล ณ อยุธยา)
หม่อมเจ้าธานีเสิกสงัด ชุมพล ทรงเษกสมรสกับ พระวรวงศ์เธอ พระองค์เจ้ารำไพประภา พระธิดาใน สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมเล็ก ยงใจยุทธ และสิ้นชีพิตักษัยเมื่อวันที่ 22 กรกฎาคม พ.ศ. 2524 พระราชทานเพลิงศพเมื่อวันที่ 12 ธันวาคม พ.ศ. 2524 ณ เมรุหลวงหน้าพลับพลาอิศริยาภรณ์ วัดเทพศิรินทราวาส 

**พระเกียรติยศ**

**เครื่องราชอิสริยาภรณ์**
ปี=2475

**พระยศ**

**พระยศทางทหาร**
 24 ธันวาคม พ.ศ. 2467: นายร้อยตรี- 1 เมษายน พ.ศ. 2479: นายร้อยเอก- 1 เมษายน พ.ศ. 2480: นายพันตรี

**พงศาวลี**

**อ้างอิง**
2524

หมวดหมู่:หม่อมเจ้า
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ จ.ช.
ซางีรัน

ซางีรัน (Sangiran) คือแหล่งขุดค้นมนุษย์ชวาที่ได้รับลงทะเบียนเป็นมรดกโลกของประเทศอินโดนีเซีย ค้นพบครั้งแรกเมื่อปี พ.ศ. 2479 (ค.ศ. 1936)

**มรดกโลก**
แหล่งมนุษย์ยุคเริ่มแรกซางีรันได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 20 เมื่อปี พ.ศ. 2539 ที่เมืองเมริดา ประเทศเม็กซิโก ด้วยข้อกำหนดและหลักเกณฑ์ในการพิจารณา ดังนี้- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

**อ้างอิง**
  Sangiran Early Man Site
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศอินโดนีเซีย
หมวดหมู่:จังหวัดชวากลาง
หมวดหมู่:ท่าเรือในจังหวัดนนทบุรี

รายชื่อท่าเรือในจังหวัดนนทบุรี
หมวดหมู่:สถานีขนส่งผู้โดยสารในจังหวัดนนทบุรี
นนทบุรี
แยกบางบัวทอง

แยกบางบัวทอง (Bang Bua Thong Intersection) เป็นสี่แยกจุดตัดถนนกาญจนาภิเษกกับถนนบางกรวย-ไทรน้อย ในเขตตำบลบางบัวทอง อำเภอบางบัวทอง จังหวัดนนทบุรี

**รูปแบบของทางแยก**
 สะพานข้ามทางแยกในแนวถนนบางกรวย-ไทรน้อย- ถนนระดับดินของถนนกาญจนาภิเษก ช่วงอำเภอบางใหญ่-ทางแยกต่างระดับบางบัวทอง- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน

**แหล่งข้อมูลอื่น**
บางบัวทอง
บางบัวทอง
แยกบางพลู

แยกบางพลู (Bang Phlu Intersection) เป็นสี่แยกจุดตัดระหว่างถนนรัตนาธิเบศร์กับถนนบางกรวย-ไทรน้อย ในเขตตำบลบางรักใหญ่ อำเภอบางบัวทอง จังหวัดนนทบุรี

**รูปแบบของทางแยก**
 สะพานข้ามทางแยกในแนวถนนรัตนาธิเบศร์- ถนนระดับดินของถนนบางกรวย-ไทรน้อย- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน

**แหล่งข้อมูลอื่น**
บางพลู
บางพลู
วงเวียนราชพฤกษ์

วงเวียนราชพฤกษ์ (Ratchaphruek Circle) เป็นวงเวียนจุดตัดถนนราชพฤกษ์ กับถนนนครอินทร์ ในเขตตำบลบางขุนกอง อำเภอบางกรวย จังหวัดนนทบุรี

**รูปแบบของทางแยก**
 วงเวียนสี่แยกจุดตัดถนนราชพฤกษ์ กับถนนนครอินทร์ ที่มาจากถนนบรมราชชนนี, ถนนรัตนาธิเบศร์, สะพานพระราม 5 และถนนกาญจนาภิเษก- สะพานข้ามทางแยกตามแนว ถนนนครอินทร์- อุโมงค์ลอดทางแยกตามแนวถนนราชพฤกษ์- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน

**แหล่งข้อมูลอื่น**
  โครงการก่อสร้างทางลอดใต้วงเวียนราชพฤกษ์ สำนักก่อสร้างสะพาน กรมทางหลวงชนบท date=2010-01-04 
ราชพฤกษ์
บูรพาภิรมย์

บูรพาภิรมย์ อาจหมายถึง- แขวงวังบูรพาภิรมย์ เขตพระนคร กรุงเทพมหานคร- วังบูรพาภิรมย์ วังที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเมื่อ พ.ศ. 2418- บ้านบูรพาภิรมย์
ช่องไขสันหลังตีบ

ช่องไขสันหลังตีบ (Spinal stenosis) เป็นโรคที่เกิดจากการตีบแคบลงของช่องไขสันหลัง เกิดการกดทับไขสันหลังและเส้นประสาท มักเกิดจากความเสื่อมตามอายุ, spinal disc herniation ภาวะกระดูกพรุน หรือเนื้องอก

**อ้างอิง**

**แหล่งข้อมูลอื่น**
  Ncbi.nlm.nih.gov-  Questions and Answers about Spinal Stenosis - US National Institute of Arthritis and Musculoskeletal and Skin Diseases
หมวดหมู่:โรค
หมวดหมู่:เวชศาสตร์ผู้สูงอายุ
หมวดหมู่:ประสาทวิทยา
หมวดหมู่:ศัลยกรรม
แม่แบบ:กล่องข้อมูล ขุนนางฝรั่งเศส

}}|
-
}}
ขุนนางฝรั่งเศส - กษัตริย์ฝรั่งเศส - ประวัติศาสตร์ฝรั่งเศส
ขุนนางฝรั่งเศส
ฟิลิปที่ 3 ดยุกแห่งบูร์กอญ

ฟิลิปเลอบง (Philippe le Bon) หรือ ฟิลิปที่ 3 ดยุกแห่งบูร์กอญ เป็นขุนนางชาวฝรั่งเศส ผู้เป็นบุตรของฌ็องที่ 2 ดยุกแห่งบูร์กอญ กับมาร์กาเร็ตแห่งบาวาเรีย  ฟิลิปเดอะกูดได้รับบรรดาศักดิ์เป็นดยุกแห่งบูร์กอญตั้งแต่ปี ค.ศ. 1419 จนกระทั่งเสียชีวิต ฟิลิปมาจากราชตระกูลวาลัวส์ซึ่งเป็นราชวงศ์เป็นพระบรมวงศานุวงศ์ของฝรั่งเศสในขณะนั้น ระหว่างการปกครองดัชชีบูร์กอญก็กลายเป็นอาณาจักรที่มั่งคั่งและมีหน้ามีตาและเป็นศูนย์กลางของศิลปะ ฟิลิปเป็นที่รู้จักกันในประวัติศาสตร์ว่าเป็นผู้ปฏิรูปการบริหาร และเป็นผู้จับตัวโจนออฟอาร์ค นอกจากนั้นการเปลี่ยนข้างไปมาของการสวามิภักดิ์ระหว่างระหว่างอังกฤษและฝรั่งเศสในสมัยการปกครองของฟิลิปก็เป็นการทำเพื่อสร้างความมั่นคงให้แก่บูร์กอญ
นอกจากจะเป็นผู้มีความสามารถทางการปกครองแล้วฟิลิปเดอะกูดก็ยังได้ชื่อว่าเป็นผู้อุปถัมภ์ศิลปะโดยเฉพาะในการสะสมศิลปะเช่นหนังสือวิจิตรที่ฟิลิปเดอะกูดมีในสะสมกว่าหกร้อยเล่มซึ่งทำให้ได้ชื่อว่าเป็นผู้อุปถัมภ์คนสำคัญที่สุดในยุคนั้น  

**อ้างอิง**

**ดูเพิ่ม**
 สงครามร้อยปี
หมวดหมู่:บุคคลที่เกิดในปี พ.ศ. 1939
หมวดหมู่:บุคคลในสงครามร้อยปี
หมวดหมู่:บุคคลในคริสต์ศตวรรษที่ 15
หมวดหมู่:นักการเมืองฝรั่งเศส
หมวดหมู่:ทหารชาวฝรั่งเศส
หมวดหมู่:ราชวงศ์วาลัว
หมวดหมู่:ตระกูลบูร์กอญ
หมวดหมู่:ดยุกแห่งบูร์กอญ
หมวดหมู่:ดยุกแห่งบราบันต์
หมวดหมู่:ดยุกแห่งลิมบืร์ค
หมวดหมู่:ดยุกแห่งโลเธียร์
หมวดหมู่:ดยุกแห่งลักเซมเบิร์ก
หมวดหมู่:เคานต์แห่งแฟลนเดอส์
หมวดหมู่:เคานท์แห่งอาร์ทัวส์
หมวดหมู่:เคานต์แห่งแอโน
หมวดหมู่:เคานท์แห่งฮอลแลนด์
หมวดหมู่:เคานท์แห่งบูร์กอญ
หมวดหมู่:บุคคลจากดีฌง
ถนนพุทธมณฑล สาย 4

ถนนพุทธมณฑล สาย 4 (Thanon Phutthamonthon Sai 4) เป็นถนนผิวแอสฟัลต์คอนกรีตขนาด 8 ช่องจราจร มีจุดเริ่มต้นตั้งแต่ถนนเพชรเกษมบริเวณทางแยกสาครเกษม ในเขตตำบลอ้อมน้อย อำเภอกระทุ่มแบน จังหวัดสมุทรสาคร มุ่งไปทางทิศเหนือ ผ่านสถาบันกัลยาณ์ราชนครินทร์, สถานีวิทยุพระพุทธศาสนาแห่งชาติ, พุทธมณฑล, ถนนอุทยาน, วิทยาลัยราชสุดา, ทางแยกต่างระดับศาลายา (จุดตัดกับถนนบรมราชชนนี), มหาวิทยาลัยมหิดล วิทยาเขตศาลายา และแยกหอนาฬิกาศาลายา (จุดตัดกับทางหลวงชนบท นฐ.4006) ไปสิ้นสุดบริเวณกิโลเมตรที่ 10+814 ในเขตตำบลศาลายา อำเภอพุทธมณฑล จังหวัดนครปฐม รวมระยะทาง 10.814 กิโลเมตร
ปัจจุบันถนนพุทธมณฑล สาย 4 ช่วงตั้งแต่หลักกิโลเมตรที่ 0+000 ถึงหลักกิโลเมตรที่ 1+680 มีฐานะเป็น ทางหลวงท้องถิ่น สค.ถ 4-0002 และอยู่ในความดูแลของเทศบาลนครอ้อมน้อย ส่วนช่วงตั้งแต่หลักกิโลเมตรที่ 1+680 เป็นต้นไป มีฐานะเป็น ทางหลวงแผ่นดินหมายเลข 3310 สายกระทุ่มล้ม–พุทธมณฑล และอยู่ในความดูแลของหมวดทางหลวงพุทธมณฑล แขวงทางหลวงสมุทรสาคร กรมทางหลวง

**พื้นที่ที่ถนนตัดผ่าน**
 ช่วงกิโลเมตรที่ 0+000–1+680 (ทางหลวงท้องถิ่น สค.ถ 4-0002) อยู่ในตำบลอ้อมน้อย อำเภอกระทุ่มแบน จังหวัดสมุทรสาคร- ช่วงกิโลเมตรที่ 1+680–10+814 (ทางหลวงแผ่นดินหมายเลข 3310) อยู่ในเขตตำบลกระทุ่มล้ม อำเภอสามพราน และตำบลศาลายา อำเภอพุทธมณฑล จังหวัดนครปฐม

**รายชื่อทางแยก**

**ดูเพิ่ม**
 ถนนพุทธสาคร- ถนนเศรษฐกิจ 1- ถนนพรานนก-พุทธมณฑล สาย 4
หมวดหมู่:โครงการพุทธมณฑล
3310
4-3310
พุทธมณฑล สาย 4
พุทธมณฑล สาย 4
หมวดหมู่:สิ่งก่อสร้างในอำเภอกระทุ่มแบน
หมวดหมู่:สิ่งก่อสร้างในอำเภอพุทธมณฑล
ฌ็องที่ 1 ดยุกแห่งบูร์กอญ

ฌ็องที่ 1 แห่งบูร์กอญ (Jean I de Bourgogne) สมญานาม ฌ็องผู้ไม่กลัว (Jean sans Peur) เป็นขุนนางชาวฝรั่งเศสผู้มีบทบาทสำคัญในสงครามร้อยปี 
ฌ็องเป็นบุตรของฟิลิปที่ 2 ดยุกแห่งบูร์กอญและมาร์กาเร็ตที่ 3 เคานเทสแห่งฟลานเดอร์ส เดิมมีบรรดาศักดิ์เป็นเคานท์แห่งเนอแวรส์ (Count of Nevers) ระหว่างปี ค.ศ. 1384  ถึงปี ค.ศ. 1405 ก่อนหน้าที่จะได้เป็นดยุกแห่งบูร์กอญ ดยุกแห่งบูร์กอญ ระหว่างปี ค.ศ. 1404 ถึงปี ค.ศ. 1419 ส่วนตำแหน่งเคานท์แห่งเนอแวรส์เดิมก็ตกไปเป็นของน้องชายฟิลลิปที่ 2 เคานท์แห่งเนอแวรส์ (Philip II, Count of Nevers) ฌ็องสิ้นชีวิตโดยการถูกลอบสังหารเมื่อวันที่ 10 กันยายน ค.ศ. 1419 ระหว่างเดินทางไปพบปะเจรจาสงบศึกกับมกุฎราชกุมารชาร์ลส์ผู้ต่อมาขึ้นครองราชย์เป็นพระเจ้าชาร์ลส์ที่ 7 แห่งฝรั่งเศส การถูกฆาตกรรมของฌ็องทำให้บุตรชายฟิลิปที่ 3 ดยุกแห่งบูร์กอญ หันไปเป็นพันธมิตรกับฝ่ายอังกฤษ

**อ้างอิง**
 เนื้อหารวบรวมจากสารนุกรมบริตานิคา ฉบับที่ 11

**ดูเพิ่ม **
 สงครามร้อยปี
หมวดหมู่:บุคคลที่เกิดในปี พ.ศ. 1914
หมวดหมู่:บุคคลในสงครามร้อยปี
หมวดหมู่:บุคคลในคริสต์ศตวรรษที่ 15
หมวดหมู่:นักการเมืองฝรั่งเศส
หมวดหมู่:ทหารชาวฝรั่งเศส
หมวดหมู่:ราชวงศ์วาลัว
หมวดหมู่:ตระกูลบูร์กอญ
หมวดหมู่:ดยุกแห่งบูร์กอญ
หมวดหมู่:บุคคลจากดีฌง
ถนนพุทธมณฑล สาย 5

ถนนพุทธมณฑล สาย 5 (Thanon Phutthamonthon Sai 5) มีจุดเริ่มต้นตั้งแต่แยกอ้อมน้อย (จุดตัดกับถนนเพชรเกษม) ในเขตตำบลอ้อมน้อย อำเภอกระทุ่มแบน จังหวัดสมุทรสาคร ไปทางทิศเหนือ ผ่านถนนบรมราชชนนี, มหาวิทยาลัยเทคโนโลยีราชมงคลรัตนโกสินทร์ วิทยาเขตศาลายา, หอภาพยนตร์แห่งชาติ, วิทยาลัยนาฏศิลป์, และทางหลวงชนบท นฐ.4006 ไปสิ้นสุดบริเวณกิโลเมตรที่ 10+752 ในเขตตำบลศาลายา อำเภอพุทธมณฑล จังหวัดนครปฐม เดิมเป็นถนนขนาด 2 ช่องจราจร ต่อมาได้รับการขยายถนนเป็น 4-6 ช่องจราจร พร้อมกับมีการสร้างสะพานข้ามถนนบรมราชชนนี แล้วเสร็จเมื่อ พ.ศ. 2559
ปัจจุบันถนนพุทธมณฑล สาย 5 ช่วงตั้งแต่กิโลเมตรที่ 0 ถึงกิโลเมตรที่ 0+985 มีฐานะเป็น ทางหลวงท้องถิ่น สค.ถ 4-0003 และอยู่ในความดูแลของเทศบาลนครอ้อมน้อย ส่วนช่วงตั้งแต่หลักกิโลเมตรที่ 0+985 เป็นต้นไป มีฐานะเป็น ทางหลวงแผ่นดินหมายเลข 3414 สายอ้อมน้อย–ศาลายา และอยู่ในความดูแลของหมวดทางหลวงพุทธมณฑล แขวงทางหลวงสมุทรสาคร กรมทางหลวง

**รายชื่อทางแยก**
หมวดหมู่:โครงการพุทธมณฑล
3414
4-3414
สค.ถ 4-0003
พุทธมณฑล สาย 5
พุทธมณฑล สาย 5
หมวดหมู่:สิ่งก่อสร้างในอำเภอกระทุ่มแบน
หมวดหมู่:สิ่งก่อสร้างในอำเภอพุทธมณฑล
แม่แบบ:วันเกิด/doc

แม่แบบนี้ใช้แสดงวันเกิด โดยให้ใช้ปีพุทธศักราช และไม่มีการแสดงอายุ

**วิธีใช้**
วิธีการใช้งานแม่แบบนี้

ตัวอย่างเช่น  จะได้ 1
พึงระลึกว่า ปีที่ใส่ต้องเป็นปีพุทธศักราช และไม่สามารถใส่ปีก่อนพุทธศักราชได้
ส่วนเดือนต้องเป็นหมายเลขเดือนเรียงลำดับตามเดือนในปฏิทินสุริยคติของไทย

**ดูเพิ่ม**
 แม่แบบ:วันตาย- แม่แบบ:วันเกิดและอายุ- แม่แบบ:วันตายและอายุ
หมวดหมู่:Date mathematics templates
แม่แบบ:กล่องข้อมูล อาชญากร/doc

=== Usage**
Choose this template judiciously. Unwarranted or improper use of this template may violate the Biographies of living persons, Neutral point of view and Privacy policies.
This template is generally reserved for convicted serial killers, gangsters, mass murderers, old west outlaws, murderers, mafia members, fugitives, FBI 10 most wanted, serial rapist, mobsters, and other notorious criminals. Infobox criminal also may be use as a secondary Infobox in the middle of those articles having a section dealing with a crime of an individual whose notability is not due mainly to their being convicted criminals, such as in Winona Ryder, Martha Stewart, James Traficant, Duke Cunningham, and Tom DeLay (see Tom DeLay corruption investigation).

**Detailed usage**

**Microformat**

**หมวดหมู่ติดตาม**
 หน้าที่ใช้กล่องข้อมูลอาชญากรที่มีพารามิเตอร์ที่ไม่รู้จัก- Pages using infobox criminal with known for parameter- Pages using infobox criminal with motive parameter

**ดูเพิ่ม**
 กล่องข้อมูล ชีวประวัติ
ถนนพุทธมณฑล สาย 6

ถนนพุทธมณฑล สาย 6 (Thanon Phutthamonthon Sai 6) หรือ ทางหลวงแผ่นดินหมายเลข 3316 สายไร่ขิง–ทรงคนอง เป็นถนนสายหนึ่งในอำเภอสามพราน จังหวัดนครปฐม เริ่มต้นจากถนนเพชรเกษมบริเวณกิโลเมตรที่ 33 ในท้องที่ตำบลยายชา มุ่งไปทางทิศตะวันออก เข้าเขตตำบลท่าตลาดและตำบลไร่ขิง ผ่านวัดไร่ขิง ไปทางทิศตะวันออกเฉียงเหนือ ผ่านวัดท่าพูด เข้าเขตตำบลบางกระทึก ไปทางทิศเหนือ ผ่านวัดดอนหวาย ไปทางทิศตะวันตกเฉียงเหนือและทิศตะวันตก เข้าเขตตำบลบางเตยและตำบลทรงคนอง ตัดกับซอยทรงคนอง 2 (ราษฎร์พัฒนา 1) ไปทางทิศตะวันตกเฉียงใต้ ทิศตะวันตก และทิศตะวันตกเฉียงเหนือ เข้าเขตตำบลหอมเกร็ด ตัดกับถนนบรมราชชนนี ไปทางทิศเดิมจนสุดระยะที่กิโลเมตรที่ 13+161 (บริเวณสะพานข้ามคลองมะยม) โดยมีเส้นทางที่ตรงต่อเนื่องไปคือทางหลวงท้องถิ่นสายบ้านท่ามอญ–บ้านบางพิกุล
หมวดหมู่:โครงการพุทธมณฑล
3316
4-3316
พุทธมณฑล สาย 6
ถนนพุทธมณฑล สาย 7

ถนนพุทธมณฑล สาย 7 (Thanon Phutthamonthon Sai 7) หรือ ทางหลวงแผ่นดินหมายเลข 3415 สายสามพราน–แม่น้ำนครชัยศรี เป็นถนนสายหนึ่งในอำเภอสามพราน จังหวัดนครปฐม เริ่มต้นจากถนนเพชรเกษมใกล้กับโรงเรียน ภ.ป.ร. ราชวิทยาลัย ในพระบรมราชูปถัมภ์ ในท้องที่ตำบลท่าตลาด ตรงไปทางทิศเหนือ เข้าเขตตำบลหอมเกร็ด ตัดกับถนนบรมราชชนนี ไปทางทิศเดิม ตัดกับทางหลวงแผ่นดินหมายเลข 3235 และถนนปฐมกัลยา จากนั้นไปทางทิศเดิมจนสุดระยะที่กิโลเมตรที่ 5+153 บริเวณแม่น้ำนครชัยศรี

**โครงการในอนาคต**
ปัจจุบันถนนพุทธมณฑลสาย 7 มีโครงการที่จะมีการขยายช่องจราจร จากเดิมมี 2 ช่องจราจร โดยจะขยายเป็น 4 ช่องจราจร พร้อมกับโครงการก่อสร้างสะพานข้ามแม่น้ำนครชัยศรีของทางคู่ขนาน โดยปัจจุบันอยู่ในระหว่างการก่อสร้าง และทำการขยายช่องจราจร
โดยโครงการขยายทางคู่ขนานลอยฟ้าบนถนนบรมราชชนนี ทำให้ช่วงสะพานเป็นคอขวด และถนนที่อยู่ตรงกลาง จะเป็นเกาะกลางแบบมีร่องน้ำเพื่อเป็นคลองระบายน้ำหากเกิดสถานการณ์อุทกภัย
เนื่องจากถนนพุทธมณฑลสาย 7 เป็นโครงข่ายที่สำคัญ เพราะเป็นเส้นทางลัดจากถนนบรมราชชนนีเข้าสู่ถนนเพชรเกษมไปยังสถานที่สำคัญและแหล่งท่องเที่ยวของจังหวัดนครปฐม และอำเภอสามพรานอีกด้วย

**อ้างอิง**
หมวดหมู่:โครงการพุทธมณฑล
3415
4-3415
พุทธมณฑล สาย 7
ชาร์ลผู้อาจหาญ

ชาร์ลผู้อาจหาญ (Charles le Téméraire; Charles the Bold) หรือ ชาลส์เดอะแรช  (10 พฤศจิกายน ค.ศ. 1433 - 5 มกราคม ค.ศ. 1477) เป็นขุนนางชาวฝรั่งเศส ผู้เป็นบุตรของฟิลลิปเดอะกูดและอินฟันตาอิซาเบลลาแห่งโปรตุเกส เมื่อแรกเกิดได้รับชื่อว่า “ชาร์ล มาร์แต็ง” ต่อมามีบรรดาศักดิ์เป็นดยุกแห่งบูร์กอญ ระหว่างปี ค.ศ. 1467 ถึงปี ค.ศ. 1477
ชาร์ลผู้อาจหาญได้รับฉายาว่า "ชาลส์ผู้โหดร้าย" (Charles the Terrible) จากผู้เป็นศัตรู และเป็นสมาชิกคนสุดท้ายของราชวงศ์วาลัวดยุกแห่งบูร์กอญ การสิ้นพระชนม์ก่อนเวลาอันสมควรของชาร์ลเป็นจุดเปลี่ยนแปลงอันสำคัญของประวัติศาสตร์ยุโรปที่มักจะมองข้ามกันไป
หลังจากการเสียชีวิตของชาร์ลแล้วดัชชีบูร์กอญก็เริ่มเสื่อมสลายลงไปและในที่สุดก็ถูกแบ่งแยกกันระหว่างฝรั่งเศสกับฮาพส์บวร์ค (ผู้ที่กลายเป็นทายาทของชาร์ลผู้อาจหาญโดยการสมรสกับบุตรีแมรีแห่งบูร์กอญ) แต่ทั้งสองฝ่ายต่างก็ไม่พอใจในการแบ่งแยกซึ่งทำให้กลายเป็นชนวนของความขัดแย้งของฝักฝ่ายต่าง ๆ ของดินแดนบูร์กอญในยุโรปตะวันตกอีกต่อมากว่าสองร้อยปี

**อ้างอิง**

**ดูเพิ่ม**
 ราชวงศ์วาลัว
หมวดหมู่:บุคคลที่เกิดในปี พ.ศ. 1976
หมวดหมู่:บุคคลในคริสต์ศตวรรษที่ 15
หมวดหมู่:นักการเมืองฝรั่งเศส
หมวดหมู่:ทหารชาวฝรั่งเศส
หมวดหมู่:ราชวงศ์วาลัว
หมวดหมู่:ตระกูลบูร์กอญ
หมวดหมู่:ดยุกแห่งบูร์กอญ
หมวดหมู่:ดยุกแห่งบราบันต์
หมวดหมู่:ดยุกแห่งลักเซมเบิร์ก
หมวดหมู่:ดยุกแห่งโลเธียร์
หมวดหมู่:ดยุกแห่งเกลเดอร์ส
หมวดหมู่:เคานต์แห่งแฟลนเดอส์
หมวดหมู่:เคานท์แห่งอาร์ทัวส์
หมวดหมู่:เคานท์แห่งฮอลแลนด์
หมวดหมู่:เคานท์แห่งเซแลนด์
หมวดหมู่:ดยุกแห่งลิมบืร์ค
หมวดหมู่:บุคคลจากดีฌง
ถนนพุทธมณฑล สาย 8

ถนนพุทธมณฑล สาย 8 (Thanon Phutthamonthon Sai 8) เป็นถนนสายหนึ่งในจังหวัดนครปฐม มีจุดเริ่มต้นจากถนนเพชรเกษมบริเวณรอยต่อระหว่างตำบลขุนแก้ว อำเภอนครชัยศรี กับตำบลคลองใหม่ อำเภอสามพราน มุ่งไปทางทิศเหนือในเขตตำบลขุนแก้ว ผ่านถนนบรมราชชนนี เข้าเขตตำบลนครชัยศรี อำเภอนครชัยศรี และไปสิ้นสุดที่จุดตัดกับทางหลวงแผ่นดินหมายเลข 3235 และทางหลวงชนบท นฐ.4006
เดิมถนนพุทธมณฑล สาย 8 อยู่ในความดูแลของกรมทางหลวงชนบทและมีฐานะเป็น ทางหลวงชนบท นฐ.3046 ต่อมาได้โอนให้อยู่ในความดูแลขององค์กรปกครองส่วนท้องถิ่นในท้องที่ที่ถนนตัดผ่าน โดยถนนในเขตเทศบาลตำบลขุนแก้วมีฐานะเป็น ทางหลวงท้องถิ่น นฐ.ถ 21-001 และถนนในเขตองค์การบริหารส่วนตำบลนครชัยศรีมีฐานะเป็น ทางหลวงท้องถิ่น นฐ.ถ 59-003
หมวดหมู่:โครงการพุทธมณฑล
พุทธมณฑล สาย 8
นฐ.ถ
ถนนพุทธมณฑล สาย 1

ถนนพุทธมณฑล สาย 1
ถนนพุทธมณฑล สาย 1 (Thanon Phutthamonthon Sai 1) เป็นถนนสายหนึ่งในท้องที่เขตภาษีเจริญและเขตตลิ่งชัน กรุงเทพมหานคร มีจุดเริ่มต้นตั้งแต่ถนนเพชรเกษม ซ้อนทับแนวซอยเพชรเกษม 60/2 เดิม มุ่งตรงไปทางทิศเหนือ ตัดกับถนนบางแวกและถนนพรานนก-พุทธมณฑล สาย 4 ซ้อนทับและตัดผ่านแนวถนนพุทธมณฑล สาย 1 (สายเดิม) ซึ่งมีลักษณะคดเคี้ยว จากนั้นตัดกับถนนบรมราชชนนีและถนนสวนผัก ไปสิ้นสุดที่ทางรถไฟสายใต้

**ประวัติ**
โครงการถนนพุทธมณฑล สาย 1 เกิดขึ้นพร้อมกับโครงการจัดตั้งพุทธมณฑลเพื่อฉลอง 25 พุทธศตวรรษ ทางราชการได้เวนคืนที่ดินโดยจ่ายเงินบางส่วนแก่เจ้าของที่ดิน แต่ทิ้งการดำเนินการไว้เป็นเวลานานจึงกลับมาดำเนินการต่อ ทำให้เกิดข้อพิพาทกับเอกชนเจ้าของที่ดิน เป็นปัญหายืดเยื้อทำให้ไม่อาจสร้างถนนได้เป็นเวลานานมากจนบางคนเรียกว่า "ถนนเจ็ดชั่วโคตร" ต่อมากรุงเทพมหานครได้ยินยอมจ่ายค่าเวนคืนที่ดินในอัตราที่เป็นที่พอใจของเจ้าของที่ดิน จึงดำเนินการก่อสร้างต่อได้ ปัจจุบันก่อสร้างแล้วเสร็จตลอดทั้งโครงการตั้งแต่ พ.ศ. 2553 และใช้สัญจรได้แล้ว

**รายชื่อทางแยก**

**แหล่งข้อมูลอื่น**
100.406280
หมวดหมู่:โครงการพุทธมณฑล
พุทธมณฑล สาย 1
พุทธมณฑล สาย 1
พุทธมณฑล สาย 1
ถนนพุทธมณฑล สาย 2

ถนนพุทธมณฑล สาย 2 (Thanon Phutthamonthon Sai 2) เป็นถนนสายสำคัญในท้องที่เขตบางแคและเขตทวีวัฒนา กรุงเทพมหานคร มีจุดเริ่มต้นตั้งแต่ถนนเพชรเกษม มุ่งตรงไปทางทิศเหนือ ตัดกับซอยพุทธมณฑล สาย 2 ซอย 7 และซอยพุทธมณฑล สาย 2 ซอย 10, ถนนบางแวก, ถนนทวีวัฒนา-กาญจนาภิเษก, ถนนสุขาภิบาลบางระมาด, ซอยพุทธมณฑล สาย 2 ซอย 21/1 และซอยพุทธมณฑล สาย 2 ซอย 24, ถนนบรมราชชนนี และถนนศาลาธรรมสพน์ ไปสิ้นสุดที่ทางรถไฟสายใต้ บริเวณป้ายหยุดรถไฟพุทธมณฑลสาย 2

**ประวัติ**
เดิมถนนพุทธมณฑล สาย 2 เป็นถนนขนาด 2 ช่องจราจร มีคูน้ำสองข้างถนนตลอดแนว ปัจจุบันคูน้ำถูกถมเพื่อขยายถนนเป็น 6 ช่องจราจรตั้งแต่ปี พ.ศ. 2552

**รายชื่อทางแยก**
หมวดหมู่:โครงการพุทธมณฑล
พุทธมณฑล สาย 2
พุทธมณฑล สาย 2
พุทธมณฑล สาย 2
ถนนพุทธมณฑล สาย 3

ถนนพุทธมณฑล สาย 3 (Thanon Phutthamonthon Sai 3) เป็นถนนสายสำคัญในท้องที่เขตหนองแขม เขตบางแค และเขตทวีวัฒนา กรุงเทพมหานคร มีจุดเริ่มต้นตั้งแต่ถนนเพชรเกษม มุ่งตรงไปทางทิศเหนือโดยช่วงแรกซ้อนทับแนวซอยเพชรเกษม 104 เดิม จากนั้นเป็นถนนตัดใหม่ ข้ามถนนทวีวัฒนา ตัดกับซอยพุทธมณฑล สาย 3 ซอย 13 และซอยพุทธมณฑล สาย 3 ซอย 14, ถนนบางแวก, ถนนทวีวัฒนา-กาญจนาภิเษก, ซอยทวีวัฒนา-กาญจนาภิเษก 24 และถนนเลียบคลองบางพรม, ถนนอุทยาน, ถนนบรมราชชนนี และถนนศาลาธรรมสพน์ ไปสิ้นสุดที่คลองบางคูเวียง

**ประวัติ**
เดิมถนนพุทธมณฑล สาย 3 เป็นถนน 2 ช่องจราจร ปัจจุบันขยายเป็น 6 ช่องจราจรตั้งแต่ปี พ.ศ. 2555 ในปี พ.ศ. 2567 จะมีการเพิ่มช่องจราจรเป็น 8 ช่องจราจร

**โครงการในอนาคต**
โครงการถนนพุทธมณฑล สาย 3 เชื่อมทางหลวงแผ่นดินหมายเลข 340 จังหวัดปทุมธานี ระยะทาง 25.85 กิโลเมตร ขนาด 6 ช่องจราจร ไป-กลับ ครอบคลุมพื้นที่ 3 จังหวัด 6 อำเภอ ได้แก่ เขตทวีวัฒนา กรุงเทพมหานคร, อำเภอบางกรวย, อำเภอบางใหญ่, อำเภอบางบัวทอง, อำเภอไทรน้อย จังหวัดนนทบุรี และอำเภอลาดหลุมแก้ว จังหวัดปทุมธานี ปัจจุบันอยู่ระหว่างศึกษาโครงการ โดยกรมทางหลวงชนบทเป็นผู้รับผิดชอบโครงการนี้

**รายชื่อทางแยก**

**แหล่งข้อมูลอื่น**

**อ้างอิง**
หมวดหมู่:โครงการพุทธมณฑล
พุทธมณฑล สาย 3
พุทธมณฑล สาย 3
พุทธมณฑล สาย 3
พุทธมณฑล สาย 3
ซอลส์บรี

ซอลส์บรี (Salisbury, ˈsɒlzbri, ) หรือ ซอวส์บรี (ˈzɔːwzbri) เป็นนครที่ตั้งอยู่ในมณฑลวิลท์เชอร์ในภาคการปกครองตะวันตกเฉียงใต้ของอังกฤษ ซอลส์บรีเป็นเมืองที่มีเนื้อที่มากที่สุดในดิสตริคท์ซอลส์บรี ในสมัยโบราณเมืองนี้บางครั้งก็เป็นที่รู้จักกันว่า “นิวเซรัม” (New Sarum) เพื่อให้แตกต่างจากที่ตั้งเดิมของเมืองซอลส์บรีที่ “โอลด์เซรัม” (Old Sarum) แต่ชื่อนี้ไม่ค่อยเป็นที่ใช้กันเท่าใดนัก
ซอลส์บรีเป็นจุดที่แม่น้ำห้าสายเล็ก ๆ มาบรรจบกัน ได้แก่ แม่น้ำแนดเดอร์ แม่น้ำเอบเบิล แม่น้าไวลี แม่น้ำบอร์น และแม่น้ำเอวอนของแฮมเชอร์ 

**อ้างอิง**

**แหล่งข้อมูลอื่น**
 ซอลส์บรี- Salisbury-  Official tourism website-  Let Me Tell You: Salisbury – a BBC film about life in the city in 1967 at  BBC Wiltshire-  Historic Salisbury photos at BBC Wiltshire

หมวดหมู่:นครในสหราชอาณาจักร
หมวดหมู่:เมืองในเทศมณฑลวิลต์เชอร์
หมวดหมู่:เมืองโบราณในอังกฤษ
ยุทธการที่ทาวตัน

ยุทธการที่ทาวตัน (Battle of Towton) เป็นยุทธการในสงครามดอกกุหลาบ ที่เกิดขึ้นเมื่อวันที่ 29 มีนาคม ค.ศ. 1461 ใกล้หมู่บ้านทาวตันในเทศมณฑลยอร์กเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคัสเตอร์ที่นำโดยเฮนรี โบฟอร์ท ดยุคแห่งซัมเมอร์เซ็ทที่ 3 กับฝ่ายราชวงศ์ยอร์กที่นำโดยพระเจ้าเอ็ดเวิร์ดที่ 4 แห่งอังกฤษ ผลของยุทธการครั้งนี้ยอร์กเป็นฝ่ายได้รับชัยชนะอย่างเด็ดขาด ในด้านความเสียหาย ฝ่ายราชวงศ์แลงคัสเตอร์มีผู้เสียชีวิต 8,000-20,000 คน ส่วนฝ่ายราชวงศ์ยอร์กมีผู้เสียชีวิต 8,000-20,000 คน ซึ่งทำให้เป็นยุทธการนองเลือดใหญ่ยุทธการสุดท้ายเท่าที่เคยต่อสู้กันมาในสหราชอาณาจักร เชื่อกันว่าทั้งสองฝ่ายเสียทหารรวมกันราว 28,000 นาย มีแต่เพียงยุทธการที่วอตลิงสตรีต (Battle of Watling Street) ใน ค.ศ. 60 หรือ ค.ศ. 61 เท่านั้นที่อ้างว่ามีผู้เสียชีวิตมากกว่าโดยมีผู้เสียชีวิตทั้งสิ้น 80,000 คน ประมาณร้อยละ 1 ของประชากรอังกฤษเสียชีวิตในยุทธการที่ทาวตัน 
วันที่ต่อสู้กันเป็นวันที่มีหิมะตกวันที่ 29 มีนาคม ค.ศ. 1461 (วันอาทิตย์ใบปาล์ม) บนเนินระหว่างหมู่บ้านทาวตันและหมู่บ้านแซ็กซตันในยอร์กเชอร์ ราว 19 กิโลเมตรจากทางตะวันตกเฉียงใต้ของยอร์กและประมาณ 3.2 กิโลเมตรจากทางใต้ของแทดคาสเตอร์
เชื่อกันว่ามีผู้ต่อสู้ทั้งหมดด้วยกัน 50,000 คนหรืออาจจะถึง 100,000 คน รวมทั้งขุนนาง 28 คน (เกือบครึ่งหนึ่งของขุนนางทั้งหมดในขณะนั้น) ส่วนใหญ่เป็นฝ่ายแลงคัสเตอร์ ตัวเลขที่ให้มักจะเป็น 42,000 คนในฝ่ายแลงคัสเตอร์ และอีก 36,000 คนเป็นฝ่ายยอร์ก เหตุผลที่มีผู้เสียชีวิตเป็นจำนวนมากก็เพราะทั้งสองฝ่ายต่างก็ไม่ยอมเสียที่มั่น

**อ้างอิง**


**ดูเพิ่ม **
 สงครามดอกกุหลาบ- ราชวงศ์แลงคัสเตอร์- ราชวงศ์ยอร์ก
หมวดหมู่:สงครามดอกกุหลาบ
ดัชชีบูร์กอญ

ดัชชีบูร์กอญ (Duché de Bourgogne, Ducatus Burgundiae, Hertogdom Bourgondië) เป็นอาณาเขตการปกครองยุคศักดินาในฝรั่งเศสในสมัยกลาง ตั้งอยู่ทางตอนเหนือของฝรั่งเศสปัจจุบันที่ใกล้เคียงกับบริเวณบูร์กอญในปัจจุบัน ซึ่งถือเป็นอาณาจักรหนึ่งที่สืบทอดต่อโดยตรงจากราชอาณาจักรเบอร์กันดีในยุคโบราณ อันเป็นดินแดนสำคัญในราชอาณาจักรแฟรงก์ ในช่วงปลายศตวรรษที่ 9 ได้มีการแบ่งอาณาจักรเป็นเป็นหลายส่วน โดยส่วนทางฝรั่งเศสได้ถูกลดระดับลงเป็นเพียงดัชชี โดยพระเจ้ารอแบร์ที่ 2 แห่งฝรั่งเศส ในปีค.ศ. 1004 ต่อมาพระเจ้าอ็องรีที่ 1 แห่งฝรั่งเศสผู้เป็นพระราชโอรสได้สืบทอดอาณาจักรนี้จากพระราชบิดา แต่ในปีค.ศ. 1032 ได้พระราชทานดินแดนปกครองนี้ให้แก่พระอนุชาพระองค์เล็ก ผู้เป็นดยุกแห่งบูร์กอญพระองค์แรก อาณาจักรส่วนที่เหลือได้แก่ ราชอาณาจักรอาร์ล และเคาน์ตีบูร์กอญ ได้ตกเป็นของจักรวรรดิโรมันอันศักดิ์สิทธิ์
ดัชชีบูร์กอญเป็นอาณาจักรระหว่างปี ค.ศ. 843 ถึงปี ค.ศ. 1477 โรเบิร์ตที่ 1 ดยุกแห่งบูร์กอญได้เป็นต้นสายราชวงศ์บูร์กอญ สายรอง (cadet branch) ของราชวงศ์กาแป มีอำนาจเหนือดินแดนที่ตั้งอยู่ในแคว้นบูร์กอญในปัจจุบัน ต่อมาในปีค.ศ. 1361 สมัยของดยุกฟีลิปที่ 1ได้สิ้นสุดลงโดยปราศจากทายาทชายผู้สืบบรรดาศักดิ์ จึงทำให้บรรดาศักดิ์และดัชชีนี้ถูกผนวกกลับเข้าสู่พระเจ้าฌ็องที่ 2 แห่งฝรั่งเศส ในสายราชวงศ์วาลัว ในปีค.ศ. 1363 ได้พระราชทานดัชชีนี้ให้กับพระราชโอรสพระองค์รอง ฟิลิปผู้กล้าหาญก็ได้มีการขยายดินแดนของดัชชีนี้อันสืบเนื่องมาจากการเสกสมรสกับมาร์กาเร็ตที่ 3 แห่งฟลานเดอร์ส ซึ่งได้ควบรวมดินแดนในกลุ่มประเทศต่ำ ซึ่งต่อมาได้กลายมาเป็นเนเธอร์แลนด์ของบูร์กอญ และนอกจากนี้ยังได้รวมดินแดนเคาน์ตีบูร์กอญ เคาน์ตีฮอลแลนด์ ดัชชีลักเซมเบิร์ก เข้ามาเป็นส่วนหนึ่งของอาณาจักรในปกครองของราชวงศ์วาลัว-บูร์กอญ ที่มีอาณาเขตกว้างใหญ่ไพศาลตั้งแต่แอลป์ตะวันตกจรดทะเลเหนือพอๆ กับโลทริงเงิน ในสมัยยุคกลาง
ดัชชีนี้สิ้นสุดลงในสมัยของดยุกชาร์ลพระเศียรล้าน ในปี ค.ศ. 1477 หลังจากนั้น หลังจากการเสียชีวิตของชาร์ลส์แล้วดัชชีบูร์กอญก็เริ่มเสื่อมสลายลงไปและในที่สุดก็ถูกแบ่งแยกกันระหว่างฝรั่งเศสและฮับส์บูร์ก (ผู้ที่กลายเป็นทายาทของชาร์ลพระเศียรล้านโดยการสมรสกับบุตรีแมรีแห่งบูร์กอญ) ฝ่ายฝรั่งเศสผนวกบูร์กอญเข้าเป็นทรัพย์สินส่วนพระมหากษัตริย์โดยพระเจ้าหลุยส์ที่ 11 แต่ทั้งสองฝ่ายต่างก็ไม่พอใจในการแบ่งแยกซึ่งทำให้กลายเป็นชนวนของความขัดแย้งของฝักฝ่ายต่างๆ ของดินแดนบูร์กอญในยุโรปตะวันตกอีกต่อมากว่าสองร้อยปี

**อ้างอิง**

**ดูเพิ่ม **
 ดยุกแห่งบูร์กอญ - ดัชชี 
หมวดหมู่:รัฐสิ้นสภาพในประเทศฝรั่งเศส
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:รัฐสิ้นสภาพในประเทศเบลเยียม
หมวดหมู่:รัฐและดินแดนที่ก่อตั้งในคริสต์ศตวรรษที่ 9
หมวดหมู่:สิ้นสุดในคริสต์ศตวรรษที่ 15
หมวดหมู่:ดัชชีในอดีต
การตลาดแบบหลายระดับชั้น

การตลาดแบบหลายระดับชั้น (Multi-Level Marketing; ย่อ: MLM) เป็นยุทธศาสตร์การตลาดซึ่งผลตอบแทนของหน่วยงานขาย (sales force)ไม่เพียงมาจากยอดขายที่ทำได้เท่านั้น แต่ยังรวมยอดขายของพนักงานขายอื่นที่สรรหามาด้วย หน่วยงานขายที่สรรหามานี้เรียกว่าเป็น "ดาวน์ไลน์" (downline) ของผู้เข้าร่วม และสามารถให้ผลตอบแทนหลายระดับชั้น 

**ดูเพิ่ม**
 ธุรกิจขายตรง
หมวดหมู่:ธุรกิจ
หมวดหมู่:การตลาด
สถานีย่อย:สถาบันอุดมศึกษาไทย/รายชื่อ/มหาวิทยาลัยราชภัฏ

กาญจนบุรี • กำแพงเพชร • จันทรเกษม • ชัยภูมิ • เชียงใหม่ • เชียงราย • เทพสตรี • ธนบุรี • นครปฐม • นครราชสีมา • นครศรีธรรมราช • นครสวรรค์ • บ้านสมเด็จเจ้าพระยา • บุรีรัมย์ • พระนคร • พระนครศรีอยุธยา • พิบูลสงคราม • เพชรบุรี • เพชรบูรณ์ • ภูเก็ต • มหาสารคาม • ยะลา • ราชนครินทร์ • ร้อยเอ็ด • รำไพพรรณี • เลย • ลำปาง • วไลยอลงกรณ์ • ศรีสะเกษ • สกลนคร • สงขลา • สวนสุนันทา • สุราษฎร์ธานี • สุรินทร์ • หมู่บ้านจอมบึง • อุดรธานี • อุตรดิตถ์ • อุบลราชธานี
สถานีย่อย:สถาบันอุดมศึกษาไทย/รายชื่อ/มหาวิทยาลัยในกำกับของรัฐ

จุฬาฯ • เชียงใหม่ • ทักษิณ • บูรพา • พระจอมเกล้าเจ้าคุณทหารลาดกระบัง •  พระจอมเกล้าธนบุรี • พระจอมเกล้าพระนครเหนือ • พะเยา • มหาจุฬาลงกรณราชวิทยาลัย • มหามกุฏราชวิทยาลัย • มหิดล • แม่ฟ้าหลวง • วลัยลักษณ์ • สุรนารี
สถานีย่อย:สถาบันอุดมศึกษาไทย/รายชื่อ/มหาวิทยาลัยรัฐ

การพลศึกษา • เกษตรศาสตร์ • ขอนแก่น • เจ้าพระยา • ปทุมวัน • ธรรมศาสตร์ • นครพนม • นราธิวาสราชนครินทร์ • นเรศวร • บัณฑิตพัฒนบริหารศาสตร์ (นิด้า) • บัณฑิตพัฒนศิลป์ • วิทยาศาสตร์และเทคโนโลยีไทย • พลังงานและสิ่งแวดล้อม •  มหาสารคาม • แม่โจ้ • รามคำแหง • ศรีนครินทรวิโรฒ • ศิลปากร • สงขลานครินทร์ • สุโขทัยธรรมาธิราช • อุบลราชธานี
สถานีย่อย:สถาบันอุดมศึกษาไทย/รายชื่อ/มหาวิทยาลัยเทคโนโลยีราชมงคล

กรุงเทพ • ตะวันออก • ธัญบุรี • พระนคร • รัตนโกสินทร์ • ศรีวิชัย • สุวรรณภูมิ • ล้านนา • อีสาน
สถานีย่อย:สถาบันอุดมศึกษาไทย/รายชื่อ/มหาวิทยาลัยเอกชน

การจัดการและเทคโนโลยีอีสเทิร์น • กรุงเทพ • กรุงเทพธนบุรี • เกริก • เกษมบัณฑิต • คริสเตียน • เจ้าพระยา • ชินวัตร • เซนต์จอห์น • ไทย-ญี่ปุ่น • เทคโนโลยีแห่งเอเชีย • ธุรกิจบัณฑิตย์ • ธนบุรี • นอร์ท-เชียงใหม่ • บัณฑิตศึกษาจุฬาภรณ์ • ปทุมธานี • ฟาร์อีสเทอร์น • ภาคกลาง • ภาคตะวันออกเฉียงเหนือ • มหานคร • พายัพ • โยนก • รังสิต • รัตนบัณฑิต • ราชธานี • วงษ์ชวลิตกุล • เวบสเตอร์ • เวสเทิร์น • ศรีปทุม • สยาม • แสตมฟอร์ด • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อิสลามยะลา • อีสเทิร์นเอเชีย • เอเชียน • เอเชียอาคเนย์ • อีสาน
สถานีย่อย:สถาบันอุดมศึกษาไทย/รายชื่อ/วิทยาลัย

การปกครอง • การบินพลเรือน • การสาธารณสุขสิรินธร • ซีดีชนาพัฒน์ • พยาบาลเกื้อการุณย์ • พยาบาลกองทัพบก • พยาบาลกองทัพเรือ • พยาบาลตำรวจ • พยาบาลทหารอากาศ • พยาบาลบรมราชชนนี • พยาบาลสภากาชาดไทย • พระบรมราชชนก • แพทยศาสตร์พระมงกุฎเกล้า • แพทยศาสตร์กรุงเทพมหานครและวชิรพยาบาล • วิทยาลัยชุมชน
สถานีย่อย:สถาบันอุดมศึกษาไทย/รายชื่อ/โรงเรียนทหาร

ป้องกันราชอาณาจักร • เสนาธิการทหาร • เสนาธิการทหารบก • เสนาธิการทหารเรือ • เสนาธิการทหารอากาศ • นายร้อยพระจุลจอมเกล้า • นายร้อยตำรวจ • นายเรือ • นายเรืออากาศ • โรงเรียนช่างฝีมือทหาร
รายชื่อโรงเรียนในจังหวัดระนอง

== ภาพรวม**
โรงเรียนในจังหวัดระนองมีจำนวนทั้งหมด 101 โรงเรียน โดยจำแนกตามสังกัดและอำเภอที่ตั้งดังนี้

**รายชื่อโรงเรียนในจังหวัดระนองแบ่งตามสังกัด**

**สำนักงานคณะกรรมการการศึกษาขั้นพื้นฐาน**
จังหวัดระนองมีโรงเรียนสังกัด สพฐ. จำนวน 87 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาพังงา ภูเก็ต ระนอง (สพม.พังงา ภูเก็ต ระนอง) จำนวน 7 โรงเรียน โรงเรียนสังกัดสำนักงานเขตพื้นที่การศึกษาประถมศึกษาระนองจำนวน 79 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน

**สำนักงานเขตพื้นที่การศึกษามัธยมศึกษาพังงา ภูเก็ต ระนอง**
จังหวัดระนองอยู่ในเขตพื้นที่การศึกษามัธยมศึกษาพังงา ภูเก็ต ระนอง ร่วมกับจังหวัดพังงาและจังหวัดภูเก็ต และมีโรงเรียนในสังกัดจำนวน 7 โรงเรียน โดยทั้งหมดอยู่ในความรับผิดชอบของสหวิทยาเขตรัตนรังสรรค์

**สำนักงานเขตพื้นที่การศึกษาประถมศึกษาระนอง**
สพป.ระนองมีพื้นที่ครอบคลุมทั้ง 5 อำเภอในจังหวัดระนอง และมีโรงเรียนในความรับผิดชอบจำนวน 79 โรงเรียน โดยแบ่งเป็นอำเภอเมืองระนอง 26 โรงเรียน อำเภอกระบุรี 24 โรงเรียน อำเภอกะเปอร์ 12 โรงเรียน อำเภอสุขสำราญ 9 โรงเรียน และอำเภอละอุ่น 8 โรงเรียน

**สำนักบริหารงานการศึกษาพิเศษ**
จังหวัดระนองมีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนราชประชานุเคราะห์ 38 ตั้งอยู่ที่ตำบลราชกรูด อำเภอเมืองระนอง จัดการศึกษาในระดับประถมศึกษาถึงมัธยมศึกษา

**องค์กรปกครองส่วนท้องถิ่น**
จังหวัดระนองมีโรงเรียนสังกัดองค์กรปกครองส่วนท้องถิ่น 4 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดระนอง (1 โรงเรียน) เทศบาลเมืองระนอง (2 โรงเรียน) และเทศบาลตำบลละอุ่น (1 โรงเรียน)

**สำนักงานคณะกรรมการการศึกษาเอกชน**
โรงเรียนเอกชนสังกัดสำนักงานคณะกรรมการการศึกษาเอกชนในจังหวัดระนองมีจำนวน 9 โรงเรียน

**รายชื่อโรงเรียนในจังหวัดระนองแบ่งตามที่ตั้ง**

**อำเภอเมืองระนอง**
อำเภอเมืองระนองมี 38 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาระนอง 26 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดสำนักงานเขตพื้นที่การศึกษามัธยมศึกษาเขต 14 จำนวน 2 โรงเรียน สังกัดเทศบาลเมืองระนอง 2 โรงเรียน และสังกัดสำนักบริหารงานการศึกษาพิเศษ 1 โรงเรียน

**อำเภอกระบุรี**
อำเภอกระบุรีมี 27 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาระนอง 24 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาเขต 14 จำนวน 2 โรงเรียน

**อำเภอกะเปอร์**
อำเภอกะเปอร์มี 14 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาระนอง 12 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาเขต 14 จำนวน 1 โรงเรียน

**อำเภอละอุ่น**
อำเภอละอุ่นมี 11 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาระนอง 8 โรงเรียน สังกัดสำนักงานเขตพื้นที่การศึกษามัธยมศึกษาเขต 14 จำนวน 1 โรงเรียน สังกัดเทศบาลตำบลละอุ่น 1 โรงเรียน และสังกัดองค์การบริหารส่วนจังหวัดระนอง 1 โรงเรียน

**อำเภอสุขสำราญ**
อำเภอสุขสำราญมี 11 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาระนอง 9 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาเขต 14 จำนวน 1 โรงเรียน

**อ้างอิง**

ระนอง
หมวดหมู่:รายชื่อเกี่ยวกับจังหวัดระนอง
โรงเรียนบ้านสองแพรก

โรงเรียนบ้านสองแพรก อาจหมายถึง- โรงเรียนบ้านสองแพรก อำเภอกระบุรี จังหวัดระนอง- โรงเรียนบ้านสองแพรก อำเภอท่าศาลา จังหวัดนครศรีธรรมราช